मुलुकमा अहिले बाढीपहिरोले पु¥याएको धनजनको क्षतिसम्बन्धमा पीडित पक्षलाई राहत पु¥याउन सरकारले यथासम्भव प्रयास गरिरहेको कुरा सञ्चारमाध्यमहरुमार्फत थाहा भएको छ । तर, चर्चित डाक्टर गोविन्द केसीले चिकित्सा शिक्षामा सुधार गर्न र माफियातन्त्रको अन्त्य गर्न माग गर्दै गत तीन सातादेखि गरिरहेको आमरण अनशनप्रति भने सरकार गम्भीर र संवेदनशील हुन सकेको छैन । अहिले मुलुकभरका चिकित्सकहरुले डा. केसीका जायज मागहरुप्रति ऐक्यबद्धता जनाउँदै आकस्मिक सेवाबाहेक अन्य सेवाहरु बन्द गरेर आन्दोलनमा उत्रिएका छन् । यसरी देशभरका चिकित्सकहरुले आमहड्तालमा उत्रनु भनेको सरकारको लागि दुर्भाग्यपूर्ण र लज्जाजनक अवस्था हो ।
